क्या आपके जीवन में कभी ऐसे दिन आते हैं
जब आपको लगता है सारी दुनिया आपके विरुद्ध है?
आप समझ रहे होंगे मैं क्या कह रही हूँ।
समाचार! अंतरिक्ष में पहली महिला
अंतरिक्ष में पहली महिला, हँ?
हाँ। बेला बोर्स्नोवा। वह आज रात टीवी पर आएगी।
यह देख कर मुझे महसूस होता है मैं कुछ भी कर सकती हूँ।
ओहो! बेहतर होगा मैं ट्रेन से जाऊँ।
पैसे नहीं तो सबवे नहीं। चलती बनो। जाओ।
क्यों ना मुझे कुछ पैसे उधार दो दो?
यहाँ से निकलो, बच्चे!
माफ़ कीजिए, श्रीमती गार्सिया। आप मुझे ट्रेन के लिए कुछ पैसे उधार दे सकती हैं?
-क्या? -मिट्टी।
जाओ!
शायद मेरे पास पाँच का सिक्का है।
नहीं, यह तो कैनेडियन पैसे हैं।
-मैं हाल ही में मॉन्ट्रियल से वापस आया हूँ ना... -मेरे पास बेवकूफ़ों के लिए समय नहीं है!
ठीक है, मैं दौड़ कर घर जाती हूँ। एक-एक कदम बढ़ाते हुए।
अरे, देख के चलो, बच्चे।
और क्या ग़लत हो सकता था?
लॉन्ड्रोमैट
हैरिएट! मैंने तुम्हें घर में भागने के बारे में क्या कहा है?
जानती हूँ। पर मेरा आज का दिन बहुत बुरा गुज़रा,
और मैं बस टीवी पर उस महिला कॉस्मोनॉट को देखना चाहती हूँ।
कोई बहाने नहीं, मैडम।
सीधे ऊपर अपने कमरे में जाओ।
ऊपर विशाल अंतरिक्ष में, तुम सही मायने में अकेले, सही मायने में शांति महसूस करते हो।
सही मायने में अकेले, सही मायने में शांति।
पता है, ऐसे दिन के बाद, मैं बस इतना ही कह सकती हूँ...
मैंने कहा कोई टीवी नहीं, हैरिएट।
बाह्य अंतरिक्ष, यह मैं आई।
मैं बस चाहती हूँ तुम बस चाहते हो
हम बस चाहते हैं
मैं वह बनूँगी जो मैं बनना चाहती हूँ
मेरा ख़ुद पर अधिकार है
नहीं, मैं अपने बाल नहीं काटूँगी
और मैं जो पहनना चाहूँ, वह पहनूँगी
मुझे अच्छा लगता है जब अपनी मरज़ी का करती हूँ
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
"हर्मिट जासूस"
हैरिएट द स्पाई
लुइस फ़िट्ज़्ह्यू की पुस्तक पर आधारित
हैरिएट, कुछ समस्या हो गई क्या?
सारी दुनिया ही समस्या है।
ख़ैर, वह और शायद चूँकि मैं फिर से घर में भागी
और ढेर सारी प्लेटें तोड़ दीं, और अब माँ बहुत नाराज़ हैं।
पर, ओल गॉली, क्या आप उनसे बात करेंगी ताकि मुझे सज़ा ना मिले?
फिर मैं अभी भी महिला कॉस्मोनॉट को देख पाऊँगी। कृपया?
मैं ऐसा कुछ नहीं करूँगी, हैरिएट एम. वेल्श।
तुम्हें अब अपने अलावा दूसरों के बारे में भी सोचना शुरू कर देना चाहिए।
क्यों? मेरे बारे में तो कोई नहीं सोच रहा।
यह सच नहीं है।
और वैसे भी, अपने कमरे में भेजा जाना रचनात्मकता के लिए अच्छा है।
वर्जीनिया वूल्फ़ से पूछो।
"ऐसा कोई दरवाज़ा, कोई ताला, कोई सिटकनी नहीं, जो मेरे मन की स्वतंत्रता में बाधा डाल सके।"
उद्धरण? ऐसे समय में? मैं अपने कमरे में ही ठीक हूँ।
मैं अपने कमरे में ठीक नहीं थी।
मुझे इतना गुस्सा आ रहा था कि मैं सो भी नहीं पाई। माँ और ओल गॉली मिले हुए थे।
हैरानी होती है कि मेरे पास कोई प्लेटें बची भी हैं।
वह हमारे घर को साँडों के भागने का मैदान समझती है।
प्लेटों के बारे में बहुत हो गया।
मेरे पास कोई चारा नहीं था सिवाय इसके कि हर बच्चे का गुप्त हथियार निकाल लूँ:
किसी से बात ना करना।
मैं तुम्हें नाश्ते के लिए कहता पर हमारे पास प्लेटें ख़त्म हो गई हैं।
क्या तुम ख़ुश हो कि अपने विज्ञान के प्रोजेक्ट के लिए जेनी और स्पोर्ट से मिलोगी?
ओल गॉली, मैं इसे तुम पर छोड़ती हूँ।
अगर ओल गॉली सोचती थीं, वह मुझसे ज़्यादा चुप रह सकती हैं,
तो वह बहुत बड़ी ग़लती कर रही थीं।
ओल गॉली चाहे चुप रहने की उस्ताद हों,
पर सौभाग्यवश, मैं भी उस्तादों की उस्ताद थी।
"तुम्हारे पास चुप रहने का बहुत शानदार गुण है, वॉटसन।
यह सहयोगी के तौर पर तुम्हें अनमोल बनाता है।"
बहुत हो गए उद्धरण!
यह बोली। यह सर आर्थर कॉनन डॉयल की शरलॉक होम्स से है।
मुझे कोई परवाह नहीं यह कहाँ से है।
यक़ीन नहीं होता आप मेरी जगह इनकी तरफ़दारी करेंगी।
हैरिएट, यह तो ठीक नहीं है।
कम से कम एक छाता तो ले जाओ। लगता है फिर से बारिश होने वाली है।
ठीक तो यह नहीं था कि ओल गॉली ने मुझे धोखा दिया था।
मेरी माँ और ओल गॉली ने मेरे साथ चाहे जितना घटिया बरताव किया था,
शहर और भी घटिया लग रहा था।
ए। क्या तुम लोग मुझ पर हँस रही हो? ख़बरदार!
छिः।
यह पूरा शहर बेकार है!
अपने सबसे अच्छे दोस्तों से मिलने से पहले,
मैंने अपने हमेशा वाले तरीके से अपने बुरे मूड से छुटकारा पाने का फैसला किया।
मेरा जासूसी मार्ग।
सबसे पहले मैं श्री विदर्स के घर रुकी।
माँ और मैं उनको कबाड़ी बाज़ार से जानते थे जहाँ वह पंछियों के पिंजरे बेचते थे।
पर पिछले कुछ समय से वह वहाँ नज़र नहीं आ रहे थे।
अब वह सारा समय अपनी बिल्लियों के साथ घर पर ही रहते हैं। और मैं उन्हें दोष नहीं देती।
आख़िरकार, उनके पास 26 बिल्लियाँ हैं। अब यह है ना जीने का अंदाज़।
मैं सोचा करती थी कि विदर्स ख़ुद को अंदर बंद रखते हैं पर शायद वह दुनिया को बाहर रखते हैं।
वह ख़ुद को थोड़ी शांति देने के लिए इस सड़ी दुनिया को बाहर बंद कर देते हैं।
वह कहीं जा रहे हैं? यह तो मुझे देखना है।
अभी भी किसी ने जवाब नहीं दिया।
"पड़ोसियों, मुझे शनिवार की दोपहर को बिल्लियों की देखभाल के लिए कोई चाहिए। विदर्स।"
वह तो आज है।
यह था मेरी सभी समस्याओं का हल।
अगर श्री विदर्स नहीं होंगे तो मैं उनके घर में अकेली रह सकती थी
और मैं भी इस सड़ी दुनिया को बाहर बंद कर सकती थी।
हैलो, श्री विदर्स। हैलो, बिल्लियों।
हैरिएट, है ना? तुम हो। कितनी देर बाद मिल रहा हूँ तुमसे।
तुम्हारी माँ कैसी हैं?
ठीक ही हैं, शायद। एक माँ के हिसाब से।
कैसे आना हुआ?
मैंने आपका विज्ञापन देखा। क्या आप अभी भी बिल्लियों की देखभाल के लिए किसी को ढूँढ रहे हैं?
वाह। अरे, हाँ।
मुझे किसी ज़रूरी काम से ऑल्बनी जाना है।
और मैं तो यही चाहूँगा कि मेरी बिल्लियों की देखभाल के लिए कोई जान-पहचान वाला मिल जाए।
मैं हूँ, हैरिएट एम. वेल्श, आपसे मिलकर ख़ुशी हुई।
तुम्हारी माँ ने अनुमति दे दी है, बशर्ते तुम अपना काम ख़त्म कर लो।
मेरे विचार में तुम्हें इसका मतलब पता होगा।
काम? अँ-हँ, मैं ज़रूर कर लूँगी।
आओ, मैं तुम्हें अपना घर दिखा दूँ।
अगर तुम बाथरूम इस्तेमाल करो, तो हैंडल ज़रूर हिला देना। रसोई वहाँ है।
और यह वह जगह है जहाँ मैं मुट्ठी भर तारों को पंछियों के पिंजरे का रूप देता हूँ।
माँ और मुझे आपके पंछियों के पिंजरे बहुत पसंद हैं। पर इनमें ताले क्यों लगे हैं?
ये केवल पंछियों को अंदर रखने के लिए नहीं हैं, हैरिएट। ये मुसीबत को बाहर रखने के लिए भी हैं।
जहाँ तक बिल्लियों के खाने की बात है, मेरी प्यारियों को यह ब्रैन्ड पसंद है।
अब, मेरे पास ढेर सारी बिल्लियाँ हैं, तो मैंने इसे आसान बना दिया है।
सभी काली बिल्लियों का नाम बॉबी है,
सभी लाल बिल्लियाँ टॉमी हैं
और सभी धारीदार बिल्लियों का नाम जैरल्डीन है।
और उस धब्बों वाली, कैलीको बिल्ली का क्या नाम है?
यह रे है और यह केवल एक ही है।
अब, हैरिएट, तुम्हें एक बहुत ज़रूरी बात बता दूँ।
एक आदमी है। वह पशु नियंत्रण विभाग से है। वह मेरी बिल्लियों को यहाँ से ले जाना चाहता है।
अगर तुम्हें कोई दस्तक सुनाई दे, तो दरवाज़े के सुराख में से देखना।
अगर भूरी फ़ेडोरा हैट में कोई आदमी दिखाई दे, तो उसे अंदर मत आने देना, ठीक है?
आपकी बिल्लियाँ मेरे साथ सुरक्षित हैं, श्री विदर्स।
हमें यही सुनना पसंद है।
है ना, मेरी प्यारियों?
मैं सात बजे तक वापस आ जाऊँगा।
मुझे ज़्यादा याद मत करना।
मादाओं और नर बिल्लियों, अपने पंजे दिखाकर बताओ, कौन थोड़ी जासूसी के साथ शुरू करना चाहता है?
मैं भी।
तीन, दो, एक।
सबसे अच्छी घड़ी।
इकलौते काँटे, तुम्हें मेरा सलाम।
किसे पता था? श्री विदर्स का एक परिवार भी है।
पता नहीं तस्वीर उल्टी क्यों रखी हुई है।
-रास्ते से हट, बुढ़िया! -हटाकर दिखा!
चुप करो!
कोई तो तरीका होगा कि...
कैसे कहा था उसने?
"विशाल अंतरिक्ष में,
तुम सही मायने में अकेले, सही मायने में शांति महसूस करते हो।"
सब प्रणालियाँ तैयार हैं, कप्तान हैरिएट। अब हम कैटोस्फ़ीयर में प्रवेश कर रहे हैं।
बढ़िया काम, फ़र्स्ट ऑफ़िसर रे। बढ़िया काम, कर्मी दल।
कप्तान।
उस शांति का आनंद उठाने का समय जिसके बारे में मैंने इतना सुना है।
कप्तान, माफ़ कीजिए, पर मेरी ड्यूटी है आपको रिपोर्ट करना
कि आपको एक घंटा पहले जेनी के घर पहुँचना था।
जेनी का घर! विज्ञान का प्रोजेक्ट!
हैलो, जेनी। हाँ, जानती हूँ। माफ़ करना।
जानती हूँ। क्या हम उस पर बाद में काम कर लें?
मैं श्री विदर्स के घर कुछ कर रही हूँ और...
तुम यहाँ आना चाहती हो? ठीक है, मिलते हैं।
यह तो पूरा जंगल है।
हैलो। हैलो।
वह इतनी सारी बिल्लियों का हिसाब कैसे रखते हैं?
वह, अच्छे सर, यहाँ टॉमी हैं, बॉबी हैं
और पेश हैं जैरल्डीन।
कहना पड़ेगा, जनाब, आपकी मूँछें तो बहुत शानदार हैं।
धन्यवाद, अच्छे सर, इसे उगाने में बहुत समय लगा था।
अच्छा, दोस्तों।
अब आज का काम शुरू किया जाए।
अब समय है आलू की फ़्लैशलाइट बनाने का!
आलू की फ़्लैशलाइट
अच्छा, हमारे पास हैं विद्युतरोधी तारें, सिक्के, ज़िंक की परत चढ़ी छोटी रॉड, एक नन्हा सा बल्ब
हम में से हर एक के लिए दस्ताने और दो छोटे आलू।
मुझे समझ नहीं आया। मिट्टी से भरे आलू क्यों इस्तेमाल करने
जब हर नुक्कड़ पर बनी दुकान में बैटरियाँ मिलती हैं?
इसे संयोजकता कहते हैं।
सही हिस्सों का एक साथ आना ताकि कोई चीज़...
कोई चीज़ काम करे।
तुम ठीक हो, स्पोर्ट?
हाँ। चिंता मत करो। बस बिल्लियों से थोड़ी सी एलर्जी है।
हाँ, बोलती रहो, जेनी।
ठीक है।
तो, पहले, एक आलू लेना है ऐसे...
ऐसे और एक लोहे की रॉड पकड़नी है, ऐसे।
आलू बहुत नरम हैं।
और तुम्हें रॉड को उसमें ऐसे घुसाना है कि वह उसमें टिकी रहे।
एक तरफ़ ताँबा और दूसरी तरफ़ ज़िंक से वह बन जाता है... अरे।
वह वापस करो।
ठीक है। बहुत हो गया। यह विज्ञान के लिए उपयुक्त जगह नहीं है।
क्या? यह तो बहुत बढ़िया जगह है।
देखो इसने स्पोर्ट का क्या हाल कर दिया है।
मैं बहुत बढ़िया हूँ।
चलो मेरे घर चलें।
मैं नहीं जा सकती। मैंने श्री विदर्स से वादा किया था मैं उनकी बिल्लियों का ध्यान रखूँगी।
पर हमें यह प्रोजेक्ट अभी ख़त्म करना है।
और अगर मैं नहीं करना चाहूँ तो?
इसका क्या मतलब है?
इसका मतलब है मैं यहाँ अकेली रहने के लिए आई थी, बिल्कुल अकेली,
बिना तुम लोगों के साथ के!
ठीक है। रहो अकेले।
आओ, स्पोर्ट।
बाद में मिलते हैं, हैरिएट।
अब, कहाँ थे हम?
अरे, रे। लपको।
पकड़ लिया।
-और भीड़ ख़ुशी से पागल हो गई। -बहुत अच्छे! क्या बात है!
अरे, उस घंटी की आवाज़ सुनी?
बेशक़। यह किसी दूसरे यान से कोई संपर्क करने की कोशिश कर रहा है।
और लोग? ध्यान मत दो, ऑफ़िसर। हमारा मिशन बहुत महत्वपूर्ण है।
ठीक है, पर यह बहुत खिझा रहा है। है ना, दोस्तों?
-हाँ, सच में खिझा रहा है। -घिनौनी आवाज़ है।
यह तो भूरी फ़ेडोरा हैट वाला आदमी है। पशु नियंत्रण विभाग से।
यह तो फँसते-फँसते बच गए। बहुत बुरी तरह।
अगर हमें सच में अकेले होना है,
तो हमें विशाल, दोगुने विशाल, गहरे दोगुने विशाल अंतरिक्ष में भेज दो।
यह बहुत सारे विशाल हो गए, सर।
फ़र्स्ट ऑफ़िसर, तुम बिल्ली हो या चूहे?
कॉस्मोनॉट, अपने-अपने स्टेशन पर जाओ।
वाह। अब हम बहुत दूर आ गए हैं।
मैं ठीक हूँ।
कोई धरती नहीं। कोई लोग नहीं।
जासूसी करने के लिए कोई नहीं।
अब लिखने के लिए मैं केवल एक ही चीज़ सोच सकती हूँ कि लिखने के लिए कुछ नहीं है।
शायद थोड़ा कुछ खाने से मेरा मूड ठीक हो जाएगा।
छिः! बिल्लियों का खाना? लगता है मेरा दिमाग़ ख़राब हो रहा है।
हैलो? कोई है क्या?
हिम्मत रखो, हैरिएट एम. वेल्श।
वे केवल बिल्लियाँ हैं। यह बस बिजली गई है।
और एक अच्छे जासूस की तरह, तुम हमेशा तैयार होती हो।
बेकार बैटरियाँ।
चले जाओ!
उस दूसरे यान ने हमारा पता लगा लिया है।
फ़र्स्ट लेफ़्टिनेंट रे, हमें यहाँ से दूर लेकर चलो!
रे? बॉबी? टॉमी? जैरल्डीन?
हमें अकेला छोड़ दो!
हैरिएट? मैं ओल गॉली। मुझे अंदर आने दो।
ओल गॉली।
जेनी और स्पोर्ट ने मुझे बताया उन्हें तुम्हारी चिंता हो रही थी।
मुझे अंदर आने दो। मैं मदद करना चाहती हूँ।
अच्छा, जैसे आपने माँ और प्लेटों के साथ मेरी मदद की थी?
मुझे आप पर भरोसा नहीं है। मैं बस अकेली रहना चाहती हूँ!
हैरिएट, जॉन डन का उद्धरण याद है?
"कोई भी इन्सान अपने-आप में एक संपूर्ण द्वीप नहीं होता; हर इन्सान महाद्वीप का एक टुकड़ा है,
मुख्य धरती का एक हिस्सा।"
मुझे मेरा द्वीप पसंद है, धन्यवाद।
पकड़ लिया।
यह किसी उद्धरण से ही होना था।
मुझे आपको देख कर कितनी ख़ुशी हो रही है, ओल गॉली।
हैरिएट, बिल्लियाँ!
नहीं!
छः बज गए? श्री विदर्स एक घंटे में घर आ जाएँगे।
हैरिएट, चलो चलकर जल्दी से बिल्लियों को इकट्ठा करें।
हमने सोचा आकर देख लें तुम ठीक तो हो।
हमने दो बिल्लियाँ पकड़ लीं, पर मैंने कम से कम दस को उस ओर जाते देखा। यह जैसे बिल्लियों की बाढ़ थी।
रुको! तुम लोगों से वह उस समय जो मैंने...
तुम दया की भीख बाद में माँग लेना।
अभी हमें बिल्लियाँ पकड़नी हैं।
-पकड़ लिया। -अरे।
यहीं रुक जाओ।
दूर हटो, भूरी फ़ेडोरा हैट वाले आदमी।
यह आदमी पशु नियंत्रण विभाग से है।
श्री विदर्स के पास इतनी सारी बिल्लियाँ होने के कारण यह उन्हें पकड़ना चाहता है।
क्या?
मैं पशु नियंत्रण विभाग से नहीं हूँ। मेरा नाम रे विदर्स है।
मैं जिम विदर्स का बड़ा भाई हूँ।
बड़ा भाई?
रे? आप उस तस्वीर वाले बड़े लड़के हो जो मैंने उस घर में देखी थी।
सुन कर अच्छा लगा कि मेरी तस्वीरें जिम ने अभी भी रखी हुई हैं।
पर अगर आप उनके भाई हो तो उनका दरवाज़ा क्यों पीटते रहते हो?
यह बहुत लंबी कहानी है।
मैं बहुत लंबे समय से कोशिश कर रहा हूँ कि जिम अपना दरवाज़ा खोले और मुझसे बात करे, पर,
वह मुझे अंदर ही नहीं आने देता।
लगता है वह चाहता था कि तुम भी मुझे अंदर ना आने दो।
अगर आप उनकी बिल्लियाँ ढूँढने में हमारी मदद करें, तो शर्तिया आपके लिए दरवाज़ा खुल जाएगा।
क्या कहते हैं आप?
मैं तैयार हूँ।
उसके बाद जो हुआ,
उसकी तो मैं करोड़ों सालों में भी कल्पना नहीं कर पाती।
अरे, यह तुम्हारी है?
मुझे लगता था दुनिया में किसी को परवाह नहीं है।
पर यहाँ सब लोग एक अजनबी की मदद करने की कोशिश कर रहे थे।
अरे!
माफ़ कीजिए, सर।
यह आपने बहुत अच्छा किया, सर।
और सब लोगों के ढूँढने के कारण, हमें सारी बिल्लीयाँ मिल गईं।
ख़ैर, सिवाय एक के।
रे कहाँ है?
हैरिएट!
धब्बे।
वह, वहाँ!
मुझे वहाँ कुछ नहीं दिखाई दे रहा।
जेनी, क्या तुम्हारे पास अभी भी वह फ़्लैशलाइट बनाने वाला सामान है?
क्या ज़ाकिर हुसैन तबला बजाते हैं?
बजाते हैं। पर एक समस्या है। सारे आलू रे के पास हैं।
रे नामक बिल्ली के पास।
-क्या इनसे काम चल जाएगा? -धन्यवाद, सर।
आपका स्वागत है, मैडम।
आशा है यह काम कर जाएगा।
वह, वहाँ पर!
संयोजकता।
मैं कितना ख़ुश हूँ कि घर आ गया... अपनी प्यारियों के पास।
हैलो, जिम।
यह यहाँ क्या कर रहा है, हैरिएट? मैंने तुम्हें कहा था किसी को अंदर मत आने देना।
वह बस आपसे बात करना चाहते हैं।
मैं इससे बात नहीं करूँगा।
जिम।
यह मेरा घर, मेरी ज़िंदगी है।
और मैं बस अपनी बिल्लियों के साथ अकेला रहना चाहता हूँ। बाकी सब लोग चले जाओ।
श्री विदर्स, हम दख़ल देने के लिए माफ़ी चाहते हैं,
पर हैरिएट को थोड़ी मदद चाहिए थी, और हम मदद करने के लिए आए थे।
जिम, कृपया।
माँ को परलोक सिधारे चार साल हो गए हैं।
तुम्हें चुपचाप तक़लीफ़ भोगते रहने की ज़रूरत नहीं है।
आओ बात करते हैं। हम अपने दुख को एक साथ कम करेंगे।
आपने चार साल से इनसे बात नहीं की?
इसने तो मेरे रिकॉर्ड को भी मात दे दी।
जब माँ हमें छोड़ गईं, मैं बस अकेला रहना चाहता था।
दूसरों से थोड़ी दूरी चाहता था। पर सच कहूँ तो, मैं बहुत ज़्यादा अकेला महसूस करता हूँ।
दूरी आपका यह हाल कर सकती है, श्री विदर्स। मुझे पता है। मैं यह झेल चुकी हूँ।
मुझे तुम्हारी याद आती है, रे। मुझे माँ की भी याद आती है।
मुझे लगता है हम दोनों को थोड़ी मदद की ज़रूरत है।
धन्यवाद, हैरिएट।
श्री विदर्स ने मेरे लिए यह सुंदर सा पंछियों का पिंजरा बनाया है।
मैंने आज का पूरा दिन यह सोचने में बिताया
कि मैं केवल तभी ख़ुश रह सकती हूँ अगर मैं इस दुनिया से निकलने का रास्ता ढूँढ लूँ।
पर अब मुझे लगता है कि हल यही है कि दुनिया को अंदर आने देना चाहिए।
मैं बस चाहती हूँ तुम बस चाहते हो
हम बस चाहते हैं
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
हाँ, और मैं अड़ोस-पड़ोस में मदद करने की पूरी कोशिश करती हूँ
मैं अच्छे से मुस्कुराती हूँ
और सदा सच बोलने की कोशिश करती हूँ
मैं बस चाहती हूँ तुम बस चाहते हो
हम बस चाहते हैं
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
मैं वह बनूँगी जो मैं बनना चाहती हूँ
मेरा ख़ुद पर अधिकार है
मैं बस चाहती हूँ तुम बस चाहते हो
हम बस चाहते हैं
नहीं, मैं अपने बाल नहीं काटूँगी
और मैं जो पहनना चाहूँ, वह पहनूँगी
मुझे अच्छा लगता है जब अपनी मरज़ी का करती हूँ
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
उपशीर्षक अनुवादक: मृणाल अग्रवाल